|  |  |
| --- | --- |
|  |  |
| Saue Vallavalitsus  Veskitammi 4, Laagri alevik, Saue vald  76401 Harjumaa  info@sauevald.ee | Teie 15.11.2017 nr 7-1/1630-7  Meie 07.12.17 nr 15-2/17-00012/747 |

**Ääsmäe küla Karja tee, Karjavahe tee, Kaseurva tee, Birkenhofi 1 ja Voore tee L4 kinnistute vahelise maa-ala detailplaneering**

Olete pöördunud Maanteeameti poole taotlusega Saue vald Ääsmäe küla Karja tee, Karjavahe tee, Kaseurva tee, Birkenhofi (72704:002:0314) ja Voore tee L4 kinnistute vahelise maa-ala detailplaneeringu kooskõlastamiseks. Planeeritav ala paikneb osaliselt riigitee 11403 Mõisa tee km 1,235-1,495 kaitsevööndis.

Detailplaneeringu eesmärk on reformimata riigimaale, mis jäävad Karja tee, Karjavahe tee, Kaseurva tee, Birkenhofi 1 ja Voore tee L4 kinnistute vahelise maa-alale sotsiaalmaa, transpordimaa ja ärimaa sihtotstarbega katastriüksuste moodustamine ning hoonete ja seda teenindavate rajatiste püstitamine. Planeeringuala suurus 8,3 ha.

Võttes aluseks planeerimisseaduse, ehitusseadustiku ning Maanteeameti põhimääruse Maanteeamet **kooskõlastab** Vertland OÜ koostatud töö nr 0317 Saue vald Ääsmäe küla Karja tee, Karjavahe tee, Kaseurva tee, Birkenhofi ja Voore tee L4 kinnistute vahelise maa-ala detailplaneeringu. Kooskõlastus tugineb asjaolul, et Maanteeameti seisukohtadega (28.09.17 nr 15-2/17-00012/591) on arvestatud.

Maanteeamet ei võta endale kohustusi planeeringuga seotud rajatiste väljaehitamiseks.

Kooskõlastatud detailplaneeringu põhijoonis ja seletuskiri on lisatud manusesse.

Juhime tähelepanu vajadusele planeeringu elluviimisel arvestada, et kõik riigitee kaitsevööndis kavandatud ehitusloa kohustusega tööde projektid tuleb esitada Maanteeametile nõusoleku saamiseks.

Käesolev kooskõlastus kehtib 2 aastat käesoleva kirja välja andmise kuupäevast. Tähtaja möödumisel tuleb planeering Maanteeametile esitada seisukohtade uuendamiseks.

Lugupidamisega

(allkirjastatud digitaalselt)

Marten Leiten

planeeringute menetlemise talituse juhataja

Krista Einama 611 9344 Krista.Einama@mnt.ee